izzako/sundanese-pixelgpt huggingface dataset:
Dina kapésimistisan opat nagara séjén anu milu dina "konferénsi di Colombo" di Sri Lanka atawa baheulana kawanoh salaku "Ceylon"
Indonésia terus ngayakinkeun opat anggahota wangunna pikeun ngalakonan konférénsi geus leuwih ti sakadar Lima Bangsa, "India, Sri Lanka, Burma, Indonesia, jeung Pakistan"
Gagasan pikeun ngayakeun hiji konférénsi anu leuwih luhur ieu téh dorongan ti présidén Soekarno tina hasil gempungan menteri jeung wawakil Indonésia di Tugu, Puncak
Pasamoan anu katelah "Pertemuan Tugu" dipigawé dina raraga nyiapkeun saacan Mr. Alisastroamijoyo indit ka Colombo nedunan uleman ti Perdana Menteri Ceylon, Sir John Kotelawala
Pasamoan nu lumangsung dina 9 Maret ka 22, 1954 ieu dihadiran ku kapala wawakil Indonésia di Asia, Afrika, jeung Pasifik, diluluguan ku Menteri Luar Negri Indonésia, Sunario
Rapat nu lumangsung salila dua minggu sapuk nolak ngadegna dua blok di dunya: Blok Barat jeung Blok Timur, jeung nolak ilubiung dina aktivitas dua kakuatan gedé, ku nyokot kawijakan "Politik Bebas Aktif"
Ieu hal ogé diusulkeun pikeun ngabentuk grup tarung kakuatan "imperialis-colonialist" jeung ngayakeun konferensi
Ngayakinkeun peserta kanggo nengetan ka sikap pulitik di dunya jeung gawé babarengan Asia Afrika
Boga bekel kalawan kasapukan di Pertemuan Tugu, Perdana Mentri Alisastroamijoyo indit ka Konférénsi Colombo nu lumangsung April 28 - 2 Méi 1954
Konférénsi ieu asalna dijieun keur ngabahas kaayaan kiwari Konflik Indo-China nu ngancam kaamanan jeung perdamaian di Asia jeung sakuliah dunya
Agresi Komunis Internasional di Asia, isu kolonialisme di réa patempatan di dunya, jeung "“perlombaan senjata”" nu ngancam pemusnahan massal/tumpur
Dina sidang ka-6, ping 30 April 1954, Perdana Mentri Sastroamidjojo kasempetan ngajukeun usulan, sangkan diayakeun : “Suatu konferensi yang sama hakikatnya dengan Konferensi Kolombo sekarang, tapi lebih luas jangkauannya dengan tidak hanya memasukkan Negara-negara Asia, tetapi juga Negara-negara Afrika lainnya"”
Gagasan pikeun ngatur hiji konférénsi leuwih haget, bisa ditarima ku nagara séjén
Najan masih kokotéténgan pesimis kana naon anu direncanakeun
Dina response kana pesimis teh, Alisastroamijoyo nétélakeun, "“Saya akan merasa puas apabila Konferensi Kolombo dapat menyetujui bahwa Indonesia akan mensponsori sendiri Konferensi Asia Afrika, demikian.”" Ahirna, peserta sapuk pikeun ngalakonan deui konférénsi di Bogor keur ngabahas rarancang ieu satuluyna
Saméméh konférénsi Bogor réngsé, Présidén Soekarno ngirim "Duta-duta Besar Keliling" keur ngayakinkeun ka nagara-nagara sponsor éta
Sajaba ti éta, Pamaréntah Indonésia ogé geus ngalakonan pamaheutan ka 14 nagara
Ti 14 nu didatangan, 12 nagara méré jawaban nu positif, sapuk konférénsi dilaksanakeun dina wanci sagancangana di Indonésia
Bogo/gabus/(Ophiocephalus striatus) nyaéta lauk liar anu tempat hirup aslina di susukan, jeung rawa-rawa
Bogo mibanda ngaran anu béda di uanggal daérah saperti : kocolan (Betawi), bayong, bogo, licingan (Banyumas), kutuk (Jawa), jeung loba deui anu lian
Dina basa Inggris ogé loba ngarana aya anu nyebut : "common snakehead", "snakehead murrel", "chevron snakehead", "striped snakehead" Jeung "jugaaruan"
Baheulamah tara aya anu ngahajakeun melak bogo dibalong ngahiji jeung lauk séjén, kulantran bogo kasup lauk galak jeung rewog sok ngaganggu/ ngakan lauk séjén anu aya di balong ("predator"), rajeun ngasakan lauk bogo sotéh biasana beubeunangan tina nguseup, ngecrik, marak, atawa mosong disusukan
Lauk Bogo kaasup kana lauk jarah hirupna disusukan jeung rawa-rawa mimitina lauk bogo kabawa palid ku alatan caah, sisitna heuras semu totol-totol bodas kawas panyakitan, ieu ogé anu jadi babasan di mana kulit pipi belang, umumna barudak aya belang bodas sok disebut balasbogoeun , bogo neundeun anakna dina jero liang beunang ngali saméméhna, ieu anak bogo disebutna cingok
Bogo anu masih seger (anyar ngala), bisa langsung diolah gumantung pangaresep, di goréng, dibeuleum, dipais, jeung sajabana
Bisa waé dina jumlah anu loba atawa hayang leuwih awét diteundeun, lauk bogo diolah jadi lauk asin, lauk bogo asin leuwih ngaronjat hargana
Bogo dibeulah dua tur diteukteuk huluna, dibérésihan, dikeueum dina cai uyah sapeuting tuluy dipoé nepika garing
Di pasar harga asin bogo kawilang mahal, malahan di Kalimantan jeung Sumatra usaha balantik lauk bogo anu diasinkeun neupika peuntaseun pulo
Mangpaat séjén tina daging lauk bogo nyaéta pikeun nutrisi tambahan : orok, budak leutik anu ngarandapan kurang gizi, bisa ogé ngabantu nambah gizi mangsa nyageurkeun panyakit kayaning "Hepatitis", "TBC/Infeksi Paru, Nephrotic
", bisa ngaronjatkeun "Albumin" pikeun ngajaga awak sangkan jagjag waringkas
Dina mijahkeun bogo aya tilu undakan : Milihan bogo anu geus meujeuhna dipijahkeun
Bogo anu baris dipijahkeun leuwih hadé umurna geus sataun leuwih, beuratna 1-1.5 kg ku lantaran ieu baris nangtukeun sabaraha loba endog lauk anu baris dipegarkeun
Pisahkeun/berok bogo jalu jeung bikang, cirina : Bogo jaluna huluna leuwih monyong, sisitna leuwih hideung, di mana diurut palebah beuteungna bakal kaluar mamanis (bodas kawas susu); sedengkeun bikangna huluna teu pati monyong malahan rada buleud, beuteungna bucitreuk, di mana diurut lebah beuteungna bakal bijil endogna